# Biztonsági tájékoztató

Olvassa el az összes biztonsági figyelmeztetést és előírást. A biztonsági előírások és utasítások betartásának elmulasztása áramütéshez, tűzhöz és/vagy súlyos sérülésekhez vezethet.

Kérjük a későbbi használatra gondosan őrizze meg ezeket az előírásokat.

- Ez a forró levegős pisztoly nincs arra előirányozva, hogy gyerekek vagy korlátozott fizikai, érzékelési vagy szellemi képességű, illetve kellő tapasztalattal és/vagy tudással nem rendelkező személyek használják. Ezt a forró levegős pisztolyt 8 éves kor feletti gyerekek és olyan személyek is használhatják, akiknek a fizikai, érzékelési, vagy értelmi képességeik korlátozottak, vagy nincsenek meg a megfelelő tapasztalataik, illetve tudásuk, amennyiben az ilyen személyek biztonságáért más, felelős személy felügyel, vagy a forró levegős pisztoly biztonságos kezelésére kioktatta őket és megértették az azzal kapcsolatos veszélyeket. Ellenkező esetben a helytelen kezelés veszélye és sérülésveszély áll fenn.

- Tartsa a gyerekeket a használat, tisztítás és karbantartás során felügyelet alatt. Ez biztosítja, hogy gyerekek ne játsszanak a forró levegős pisztollyal.

- A hőlégfúvó pisztolyt gondosan kezelje. A hőlégfúvó pisztoly hőt termel, amely megnövelt tűz- és robbanásveszélyhez vezet.

- Ha gyúlékony anyagok közelében dolgozik, legyen különösen óvatos. A forró levegőáram, illetve a forró fúvóka a port vagy a gázokat könnyen meggyújthatja.

- Ne dolgozzon a hőlégfúvó pisztollyal robbanásveszélyes környezetben.

- Ne irányítsa a forró levegőáramot hosszabb ideig ugyanazon pontra. Többek között műanyagok, festékek, lakkok vagy hasonló anyagok megmunkálása során könnyen gyulladó gázok keletkezhetnek.

- Vegye figyelembe, hogy a hőt az anyagok esetleg eltakart gyúlékony anyagokhoz vezethetik és az ekkor meggyulladhat.

- Használat után tegye le biztonságosan a hőlégfúvó pisztolyt és várja meg, amíg az a lerakó felületeken teljesen kihűl, mielőtt elcsomagolná. A forró fúvóka károkat okozhat.

- Ne hagyja felügyelet nélkül a bekapcsolt hőlégfúvó pisztolyt.

- A használaton kívüli hőlégfúvó pisztolyt olyan helyen tárolja, ahol ahhoz gyermekek nem férhetnek hozzá. Ne engedje meg, hogy a hőlégfúvó pisztolyt olyan személyek használják, akik nem értenek hozzá vagy nem olvasták el ezeket az utasításokat. A hőlégfúvó pisztolyok veszélyesek, ha tapasztalatlan személyek használják azokat.

- Tartsa távol a hőlégfúvó pisztolyt az esőtől és a nedvességtől. Ha víz hatol be egy hőlégfúvó pisztolyba, ez megnöveli az áramütés veszélyét.

- Ne használja a kábelt a rendeltetésétől eltérő célokra, vagyis a hőlégfúvó pisztolyt soha ne hordozza vagy akassza fel a kábelnél fogva, és sohase húzza ki a hálózati csat‌lakozó dugót a kábelnél fogva. Tartsa távol a kábelt a hőhatásoktól és az olajtól. Egy megrongálódott vagy cso‌mók‌kal teli kábel megnöveli az áramütés veszélyét.

- Viseljen mindig védőszemüveget. Egy védőszemüveg csökkenti a sérülési kockázatot.

- Húzza ki a csatlakozó dugót a dugaszoló aljzatból, mielőtt beállításokat változtatna, tartozékokat cserélne vagy mielőtt eltenné a hőlégfúvó pisztolyt. Ez az elővigyázatossági intézkedés meggátolja a hőlégfúvó pisztoly akaratlan üzembe helyezését.

- Minden használat előtt ellenőrizze a hőlégfúvó pisztolyt, a kábelt és a csatlakozó dugót. Ne használja a hőlégfúvó pisztolyt, ha azon megrongálódásokat észlel. Ne nyissa ki saját maga a hőlégfúvó pisztolyt és azt csak megfelelő minősítésű szakmai személyzettel és csak eredeti pótalkatrészek alkalmazásával javíttassa. Egy megrongálódott hőlégfúvó pisztoly, kábel és csatlakozó dugó megnöveli az áramütés veszélyét.

Alaposan szellőztesse a munkahelyét. A munka során keletkező gázok és gőzök gyakran káros hatással vannak az egészségre.

- Viseljen védőkesztyűt és ne érjen hozzá a forró fúvókához. Megégetheti magát.

- Ne irányítsa a forró levegőáramot személyekre vagy állatokra.

- Ne használja hajszárítóként a hőlégfúvó pisztolyt. A hőlégfúvó pisztolyból kilépő levegő lényegesen forróbb, mint egy hajszárítónál.

- Ügyeljen arra, hogy ne juthassanak idegen testek a hőlégfúvó pisztolyba.

- A fúvóka és a megmunkálásra kerülő munkadarab közötti távolságot a megmunkálásra kerül anyag (fém, műanyag stb.) tulajdonságainak és a kívánt megmunkálási eljárásnak megfelelően kell beállítani. Először mindig hajtson végre egy tesztet a levegőmennyiség és a hőmérséklet beállítására.

- Ha nem lehet elkerülni a hőlégfúvó pisztoly nedves környezetben való használatát, alkalmazzon egy hibaáram-védő‌kapcsolót. Egy hibaáram-védőkap‌csoló al‌kal‌mazása csökkenti az áramütés kockázatát.

- Soha ne használja a hőlégfúvó pisztolyt, ha a kábel megrongálódott. Ha a hálózati csatlakozó kábel a munka során megsérül, ne érintse meg a kábelt, hanem azonnal húzza ki a csatlakozó dugót a dugaszolóaljzatból. Egy megrongálódott kábel megnöveli az áramütés veszélyét.