# Bezpečnostné upozornenia

Prečítajte si všetky bezpečnostné upozornenia a pokyny. Nedodržiavanie bezpečnostných upozornení a pokynov môže zapríčiniť úraz elektrickým prúdom, požiar a/alebo ťažké poranenia.

Všetky bezpečnostné upozornenia a pokyny starostlivo uschovajte na budúce použitie.

- Táto teplovzdušná pištoľ nie je určená na to, aby ju používali deti a osoby s obmedzenými fyzickými, zmyslovými alebo duševnými schopnosťami alebo nedostatočnými skúsenosťami a znalosťami. Túto teplovzdušnú pištoľ môžu používať deti od 8 rokov a osoby s obmedzenými fyzickými, zmyslovými alebo duševnými schopnosťami alebo s nedostatočnými skúsenosťami a vedomosťami vtedy, keď sú pod dozorom osoby zodpovednej za ich bezpečnosť alebo ak ich táto osoba poučila o bezpečnom zaobchádzaní s teplovzdušnou pištoľou a chápu nebezpečenstvá, ktoré sú s tým spojené. V opačnom prípade hrozí riziko chybnej obsluhy a vzniku poranení.

- Pri používaní, čistení a údržbe dávajte pozor na deti. Zaistí sa tým, že deti sa nebudú s teplovzdušnou pištoľou hrať.

- S teplovzdušnou pištoľou zaobchádzajte starostlivo. Teplovzdušná pištoľ vytvára teplo, ktoré vedie k zvýšenému nebezpečenstvu požiaru a výbuchu.

- Buďte zvlášť opatrný, keď pracujete v blízkosti horľavých materiálov. Horúci prúd vzduchu, príp. horúca dýza môžu prach alebo pary zapáliť.

- S teplovzdušnou pištoľou nepracujte v prostredí s nebezpečenstvom výbuchu.

- Nesmerujte prúd horúceho vzduchu dlhší čas na to isté miesto. Môžu vzniknúť ľahko zápalné plyny, napr. pri opracovávaní plastov, farieb, lakov alebo podobných materiálov.

- Myslite na to, že teplo sa môže privádzať k zakrytým horľavým materiálom, ktoré sa môžu zapáliť.

- Teplovzdušnú pištoľ po použití odložte bezpečným spôsobom na odkladacie plochy a skôr než ju zabalíte alebo uložíte, nechajte ju úplne vychladnúť. Horúca dýza môže spôsobiť poškodenia.

- Zapnutú teplovzdušnú pištoľ nenechávajte bez dozoru.

- Nepoužívané teplovzdušné pištole uchovávajte mimo dosahu detí. Nedovoľte, aby teplovzdušnú pištoľ používali osoby, ktoré s ňou nie sú oboznámené alebo ktoré si neprečítali tieto pokyny. Teplovzdušné pištole sú nebezpečná vtedy, keď ich používajú neskúsené osoby.

- Teplovzdušnú pištoľ chráňte pred dažďom alebo vlhkom. Vniknutie vody do teplovzdušnej pištole zvyšuje riziko zásahu elektrickým prúdom.

- Nepoužívajte kábel na iný účel než je určený účel, napr. na nosenie, zavesenie teplovzdušnej pištole alebo na vyťahovanie zástrčky zo zásuvky. Kábel držte v bezpečnej vzdialenosti od tepla alebo oleja. Poškodené alebo zauzlené káble zvyšujú riziko zásahu elektrickým prúdom.

- Používajte vždy ochranné okuliare. Ochranné okuliare znižujú riziko poranenia.

- Prv než pristúpite k nastaveniu zariadenia, výmene príslušenstva alebo odloženiu teplovzdušnej pištole, vyberte zástrčku zo zásuvky. Toto preventívne opatrenie zabraňuje neúmyselnému spusteniu teplovzdušnej pištole.

- Pred každým použitím skontrolujte teplovzdušnú pištoľ, kábel a zástrčku. Ak zistíte poškodenie, teplovzdušnú pištoľ nepoužívajte. Teplovzdušnú pištoľ sami neotvárajte, dajte ju opraviť len kvalifikovanému odbornému personálu a len s použitím originálnych náhradných dielov. Poškodené teplovzdušné pištole, káble a zástrčky zvyšujú riziko zásahu elektrickým prúdom.

Pracovisko dobre vetrajte. Plyny a výpary vznikajúce pri práci sú často škodlivé pre zdravie.

- Noste ochranné rukavice a nedotýkajte sa horúcej dýzy. Hrozí nebezpečenstvo poranenia.

- Nesmerujte prúd horúceho vzduchu na osoby alebo zvieratá.

- Teplovzdušnú pištoľ nepoužívajte ako sušič vlasov. Prúd vzduchu vychádzajúci z náradia je podstatne teplejší ako prúd vzduchu zo sušiča vlasov.

- Dbajte na to, aby sa do teplovzdušnej pištole nedostali žiadne cudzie telesá.

- Vzdialenosť dýzy od obrobku sa riadi podľa opracovávaného materiálu (kov, plast atď.) a podľa zamýšľaného spôsobu opracovania. Najskôr vždy urobte test týkajúci sa množstva vzduchu a teploty.

- Ak sa nedá vyhnúť použitiu teplovzdušnej pištole vo vlhkom prostredí, použite prúdový chránič. Použitie prúdového chrániča znižuje riziko zásahu elektrickým prúdom.

- Nepoužívajte teplovzdušnú pištoľ s poškodeným káblom. Nedotýkajte sa poškodeného kábla a v prípade, že sa kábel počas práce s náradím poškodí, ihneď vytiahnite zástrčku zo zásuvky. Poškodené prívodné káble zvyšujú riziko zásahu elektrickým prúdom.