# Sikkerhetsanvisninger

Les alle sikkerhetsanvisningene og instruksene. Hvis ikke sikkerhetsanvisningene og instruksene tas til følge, kan det oppstå elektrisk støt, brann og/eller alvorlige personskader.

Ta godt vare på alle advarslene og informasjonen.

- Denne varmluftpistolen er ikke beregnet brukt av barn og personer med reduserte fysiske eller sansemessige evner eller med manglende erfaring og kunnskap. Denne varmluftpistolen kan brukes av barn fra åtte år og oppover og personer med reduserte fysiske eller sansemessige evner eller manglende erfaring og kunnskap hvis bruken skjer under tilsyn av en person som er ansvarlig for sikkerheten, eller vedkommende har fått opplæring i sikker bruk av varmluftpistolen av denne personen, og forstår farene som er forbundet med bruken. Ellers er det fare for feilbetjening og personskader.

- Hold tilsyn med barn under bruk, rengjøring og vedlikehold. På den måten unngår du at barn leker med varmluftpistolen.

- Vær forsiktig når du bruker varmluftpistolen. Varmluftpistolen genererer sterk varme, noe som fører til økt brann- og eksplosjonsfare.

- Vær ekstra forsiktig hvis du arbeider i nærheten av brennbare materialer. Den varme luftstrømmen eller den varme dysen kan antenne støv eller gasser.

- Bruk ikke varmluftpistolen i eksplosjonsfarlige omgivelser.

- Ikke rett den varme luftstrømmen mot samme punkt i lang tid om gangene. Lett antennelige gasser kan for eksempel oppstå ved bearbeiding av plast, maling, lakk eller lignende materialer.

- Vær oppmerksom på at varme kan overføres til skjulte brennbare materialer og antenne disse.

- Legg varmluftpistolen på et sikkert underlag etter bruk, og la den avkjøles helt før du pakker den inn og legger den bort. Den varme dysen kan forårsake skader.

- La ikke varmluftpistolen stå uten tilsyn når den er slått på.

- Oppbevar varmluftpistolen utilgjengelig for barn når den ikke er i bruk. La ikke personer som ikke er fortrolige med den eller som ikke har lest disse anvisningene, bruke varmluftpistolen. Varmluftpistoler er farlige hvis de brukes av uerfarne personer.

- Varmluftpistolen må ikke utsettes for regn eller fuktighet. Hvis vann trenger inn i varmluftpistolen, medfører det økt risiko for elektrisk støt.

- Du må ikke bruke ledningen til andre formål, som å bære varmluftpistolen, henge den opp eller trekke støpselet ut av stikkontakten. Ledningen må holdes unna varme og olje. Med skadde eller sammenviklede ledninger øker risikoen for elektrisk støt.

- Bruk alltid vernebriller. Vernebriller reduserer faren for skader.

- Trekk støpselet ut av stikkontakten før du foretar innstillinger, bytter tilbehørsdeler eller legger bort varmluftpistolen. Dette tiltaket hindrer utilsiktet start av varmluftpistolen.

- Kontroller varmluftpistolen, ledningen og støpselet hver gang du skal bruke varmluftpistolen. Bruk ikke varmluftpistolen hvis du oppdager skader. Du må ikke åpne varmluftpistolen selv. Den må kun repareres av kvalifiserte fagfolk og kun ved bruk av originale reservedeler. Hvis varmluftpistolen, ledningen eller støpselet er skadet, øker risikoen for elektrisk støt.

Sørg for god ventilasjon på arbeidsplassen. Damp og gasser som oppstår under arbeidet, er ofte helseskadelige.

- Bruk vernehansker, og pass på at du ikke berører den varme dysen. Det medfører fare for brannskader.

- Ikke rett den varme luftstrømmen mot personer eller dyr.

- Bruk ikke varmluftpistolen som hårføner. Luftstrømmen er vesentlig varmere enn på hårfønere.

- Pass på at ingen fremmedlegemer kommer inn i varmluftpistolen.

- Avstanden fra dysen til emnet avhenger av materialet som skal bearbeides (metall, plast osv.) og den planlagte bearbeidingsmåten. Du må alltid utføre en test først for å sjekke at luftmengden og temperaturen er egnet.

- Hvis det er uunngåelig å bruke varmluftpistolen i fuktige omgivelser, må du bruke en feilstrømvernebryter. Bruk av en feilstrømvernebryter reduserer risikoen for elektrisk støt.

- Bruk aldri varmluftpistolen med skadet ledning. Ikke berør den skadde ledningen, og ikke trekk støpselet ut hvis ledningen skades i løpet av arbeidet. Med skadet ledning øker risikoen for elektrisk støt.