# Saugos nuorodos

Perskaitykite visas šias saugos nuorodas ir reikalavimus. Nesilaikant saugos nuorodų ir reikalavimų gali trenkti elektros smūgis, kilti gaisras, galima smarkiai susižaloti ir sužaloti kitus asmenis.

Išsaugokite šias saugos nuorodas ir reikalavimus, kad ir ateityje galėtumėte jais pasinaudoti.

- Ši orapūtė nėra skirta, kad ją naudotų vaikai ar asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties arba žinių. Šią orapūtę gali naudoti 8 metų ir vyresni vaikai bei asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties ar žinių, jei juos prižiūri ir už jų saugumą atsako atsakingas asmuo arba jei jie buvo instruktuoti, kaip saugiai naudoti orapūtę ir žino apie gresiančius pavojus. Priešingu atveju įrankis gali būti valdomas netinkamai ir kyla sužeidimų pavojus.

- Stebėkite vaikus prietaisą naudojant, valant ir atliekant jo techninę priežiūrą. Taip bus užtikrinta, kad vaikai su orapūte nežaistų.

- Su karšto oro orapūte elkitės atsargiai. Karšto oro orapūtė skleidžia didelį karštį, kuris kelia didesnį gaisro ir sprogimo pavojų.

- Būkite ypatingai atsargūs, kai dirbate netoli degių medžiagų. Karšta oro srovė ir karšti antgaliai gali uždegti dulkes ir dujas.

- Su karšto oro orapūte nedirbkite sprogioje aplinkoje.

- Karštos oro srovės nenukreipkite ilgesniam laikui į vieną vietą. Pvz., apdorojant plastikus, dažus, lakus ar panašias medžiagas, gali susidaryti lengvai užsidegančios dujos.

- Atkreipkite dėmesį į tai, kad šiluma yra nuvedama į uždengtas degias medžiagas ir jas gali uždegti.

- Po naudojimo karšto oro orapūtę saugiai pastatykite ant atraminio paviršiaus ir prieš padėdami į sandėliavimo vietą, palaukite, kol ji visiškai atvės. Karštas antgalis gali padaryti materialinės žalos.

- Nepalikite įjungtos karšto oro orapūtės be priežiūros.

- Nenaudojamą karšto oro orapūtę laikykite vaikams neprieinamoje vietoje. Neleiskite karšto oro orapūte naudotis asmenims, kurie neišmano, kaip su ja elgtis arba nėra perskaitę šių nurodymų. Karšto oro orapūtės yra pavojingos, kai su jomis dirba nepatyrę asmenys.

- Saugokite karšto oro orapūtę nuo lietaus ir drėgmės. Jei į karšto oro orapūtę patenka vandens, padidėja elektros smūgio rizika.

- Nenaudokite maitinimo laido ne pagal paskirtį, t. y. neneškite karšto oro orapūtės paėmę už laido, nekabinkite ant laido, netraukite už jo, jei norite iš kištukinio lizdo ištraukti kištuką. Saugokite laidą nuo karščio ir alyvos. Pažeisti arba susipynę laidai gali tapti elektros smūgio priežastimi.

- Visada dirbkite su apsauginiais akini‌ais. Apsauginiai akiniai sumažina sužalojimų riziką.

- Prieš pradėdami karšto oro orapūtę reguliuoti, keisti papildomą įrangą ar prieš padėdami karšto oro orapūtę, iš kištukinio lizdo ištraukite kištuką. Ši atsargumo priemonė apsaugos jus nuo netikėto karšto oro orapūtės įsijungimo.

- Prieš kiekvieną naudojimą patikrinkite karšto oro orapūtę, laidą ir laido kištuką. Jei aptikote pažeidimų, karšto oro orapūtės nenaudokite. Patys neatidarykite karšto oro orapūtės, ją remontuoti leidžiama tik kvalifikuotiems specialistams, remontuojant turi būti naudojamos tik originalios atsarginės dalys. Pažeista karšto oro orapūtė, laidai ir kištukai padidina elektros smūgio riziką.

Gerai vėdinkite savo darbo vietą. Darbo metu susidarančios dujos ir garai dažnai yra kenksmingi sveikatai.

- Mūvėkite apsauginėmis pirštinėmis ir nelieskite karšto antgalio. Iškyla nudegimo pavojus.

- Nenukreipkite karšto oro srovės į asmenis ar gyvūnus.

- Nenaudokite karšto oro orapūtės kaip plaukų džiovintuvo. Išeinantis oro srautas yra žymiai karštesnis nei plaukų džiovintuvo.

- Saugokite, kad į karšto oro orapūtę nepatektų svetimkūnių.

- Atstumas nuo antgalio iki ruošinio priklauso nuo apdorojamos medžiagos (metalas, plastikas ar kt.) ir numatyto darbo pobūdžio. Visada pirmiausia atlikite bandomąją operaciją, kad galėtumėte nustatyti oro kiekį ir temperatūrą.

- Jei su karšto oro orapūte neišvengiamai reikia dirbti drėgnoje aplinkoje, naudokite nuotėkio srovės saugiklį. Dirbant su nuotėkio srovės saugikliu sumažėja elektros smūgio pavojus.

- Niekuomet nedirbkite su karšto oro orapūte, jeigu maitinimo laidas yra pažeistas. Jeigu darbo metu bus pažeistas ar nutrūks maitinimo laidas, jo nelieskite, bet tuojau pat ištrauki‌te kištuką iš elektros tinklo lizdo. Pažeisti laidai padidina elektros smūgio riziką.