# Varnostna opozorila

Preberite vsa varnostna opozorila in navodila. Neupoštevanje varnostnih napotkov in navodil lahko povzroči električni udar, požar in/ali hude poškodbe.

Vsa opozorila in napotke shranite za prihodnjo uporabo.

- Tega fena za vroč zrak ne smejo uporabljati otroci in osebe z omejenimi telesnimi, čutnimi ali duševnimi sposobnostmi ali pomanjkljivimi izkušnjami in pomanjkljivim znanjem. Otroci, stari 8 let ali več, osebe z omejenimi fizičnimi, senzoričnimi ali duševnimi sposobnostmi ter osebe pomanjkljivimi izkušnjami in pomanjkljivim znanjem lahko fen za vroč zrak uporabljajo le pod nadzorom odgovorne osebe, ki je tudi odgovorna za njihovo varnost, ali če so seznanjeni z varno uporabo fena za vroč zrak ter se zavedajo s tem povezanih nevarnosti. V nasprotnem primeru obstaja nevarnost napačne uporabe in poškodb.

- Med uporabo, čiščenjem in vzdrževanjem otroke strogo nadzorujte. Poskrbite, da se otroci ne bodo igrali s fenom za vroč zrak.

- S fenom za vroč zrak ravnajte previdno. Fen za vroč zrak proizvaja toploto, ki poveča nevarnost požara in eksplozije.

- Bodite še posebej pozorni, če delate v bližini vnetljivih materialov. Zaradi vročega zraka oz. vroče šobe se lahko vnamejo prah ali plini.

- S fenom za vroč zrak ne delajte v okoljih, v katerih obstaja nevarnost eksplozije.

- Vročega zraka ne usmerjajte na isto mesto dlje časa. Lahko vnetljivi plini lahko nastanejo npr. pri obdelavi plastike, lakov ali podobnih materialov.

- Upoštevajte, da se lahko toplota dovaja do pokritih vnetljivih materialov in povzroči, da se ti vnamejo.

- Fen za vroč zrak po uporabi varno odložite na odlagalno površino in počakajte, da se popolnoma ohladi, preden ga pospravite. Vroča šoba lahko povzroči škodo.

- Vklopljenega fena za vroč zrak ne puščajte brez nadzora.

- Če fena za vroč zrak ne uporabljate, ga hranite zunaj dosega otrok. Osebam, ki fena za vroč zrak ne poznajo ali niso prebrale teh navodil za uporabo, fena za vroč zrak ne dovolite uporabljati. Feni za vroč zrak so nevarni, če jih uporabljajo neizkušene osebe.

- Fen za vroč zrak zavarujte pred dežjem in vlago. Vdor vode v fen za vroč zrak povečuje tveganje električnega udara.

- Kabla ne uporabljajte za nošenje ali obešanje fena za vroč zrak, prav tako ne vlecite za kabel, ko želite vtič izvleči iz vtičnice. Kabel zavarujte pred vročino in oljem. Poškodovani ali zapleteni kabli povečujejo nevarnost električnega udara.

- Vedno nosite zaščitna očala. Zaščitna očala zmanjšajo nevarnost poškodb.

- Pred nastavljanjem fena za vroč zrak, zamenjavo delov pribora ali odlaganjem fena za vroč zrak iz‌vlecite vtič iz vtičnice. S tem previdnostnim ukrepom boste preprečili nenameren zagon fena za vroč zrak.

- Pred vsako uporabo preglejte fen za vroč zrak, kabel in vtič. Če opazite kakršne koli poškodbe, fena za vroč zrak ne uporabljajte. Fena za vroč zrak ne odpirajte sami. Popravilo lahko opravi samo usposobljen strokovnjak, in sicer izključno z originalnimi nadomestnimi deli. Poškodbe fena za vroč zrak, kabla in vtiča povečajo nevarnost električnega udara.

Dobro prezračite delovno mesto. Plini in pare, ki nastanejo med delom, so pogosto zdravju škodljivi.

- Nosite zaščitne rokavice in se ne dotikajte vroče šobe. Obstaja nevarnost opeklin.

- Vročega zraka ne usmerjajte proti osebam ali živalim.

- Fena za vroč zrak ne uporabljajte kot sušilnik za lase. Izhajajoč zrak je bistveno bolj vroč kot pri sušilniku za lase.

- Pazite, da v fen za vroč zrak ne vstopijo tujki.

- Razdalja med šobo in obdelovancem je odvisna od obdelovanega materiala (kovina, plastika itd.) in načina obdelave. Pred začetkom dela izvedite preizkus, da se prepričate o primerni količini in temperaturi zraka.

- Če je uporaba fena za vroč zrak v vlažnem okolju neizogibna, uporabite zaščitno stikalo na diferenčni tok. Uporaba zaščitnega stikala na diferenčni tok zmanjšuje tveganje električnega udara.

- Fena za vroč zrak ne uporabljajte, če je poškodovan njegov kabel. Ne dotikajte se poškodovanega električnega kabla. Če se kabel poškoduje med delom, izvlecite omrežni vtič iz vtičnice. Poškodovani kabli povečujejo tveganje električnega udara.