# Примери за работа (види слики A–G)

Слики со примери за работењето може да најдете на графичките страници.

Растојанието на млазниците до делот што се обработува зависи од материјалот што се обработува (метал, пластика итн.) и наменетиот вид на обработка.

Оптималната температура за односната примена може да се одреди со практичен обид.

Секогаш прво направете тест на количината на воздух и температурата. Секогаш започнувајте со поголемо растојание и понизок степен на јачина. По потреба прилагодете го растојанието и степенот на јачина.

Доколку не сте сигурни каков материјал обработувате или какво е влијанието на топлиот воздух врз материјалот, тогаш тестирајте го влијанието на покриено место.

Во сите примери за работа, освен „Отстранување на боја од рамка на прозорец“ можете да работите без опрема. Сепак користењето на предложените делови опрема ја поедноставува работата и го зголемува квалитетот на резултатот.

За оваа дувалка за топол воздух можете да ги користите сите млазници, коишто се достапни кај Bosch како опрема.

- Внимание при промена на млазниците! Не ја допирајте врелата млазница. Оставете ја дувалката да се олади и носете ракавици при промената. Можете да се изгорите на жешките млазници.

За побрзо ладење можете да ја оставите дувалката за топол воздух кратко да работи со најниско поставена температура.

##

Поставете ја плоснатата млазница (6). Омекнете ја бојата накратко со топол воздух и извадете ја со чиста шпатула. Долгото изложување на топлина ја согорува бојата и го отежнува отстранувањето.

Многу лепила омекнуваат кога се изложени на топлина. Кога лепилото се загрева, можете да ги одделите спојниците или да го отстраните вишокот лепило.

##

- Погрижете се да ја користите заштитната млазница за стакло (7). Постои ризик од кршење на стаклото.

На профилираните површини може да го подигнете лакот со соодветна шпатула и да го исчеткате со мека жичана четка.

##

- Пред загревањето проверете, дали всушност се работи за водовод. Водоводите честопати не може да се разликуваат од гасоводите по надворешниот изглед. Гасоводите не смеат да се загреваат во никој случај.

Поставете ја аголната млазница (8). По можност загревајте ги замрзнатите делови од одводот кон влезот.

Пластичните цевки и споевите помеѓу деловите од цевката треба да се загреваат со особена претпазливост, за да се избегнат оштетувања.

##

Поставете ја рефлекторската млазница (9). Наполнете ги пластичните цевки со песок и запечатете ги од двете страни за да не се превиткаат. Загрејте ја цевката внимателно и рамномерно со поместување нанапред и назад настрана.

##

Поставете ги редуцирната млазница (12) и папучата за заварување (11). Делот што ќе се заварува и жицата за заварување (10) мора да бидат од ист материјал (на пр. двете од PVC). Работ на заварување мора да биде чист и немасен.

Затоплувајте го местото на заварување, сè додека не стане тестесто. Внимавајте на тоа дека границата на температура помеѓу тестеста и течна состојба на пластиката е многу мала.

Ставете ја жицата за заварување (10) и вдлабнете ја во процепот, така што ќе се создаде рамномерно испакнување.

##

За точкасто лемење поставете ја редуцирната млазница (12), а за лемење на цевки рефлекторската млазница (9).

Доколку користите лем без течно средство, додадете маст или паста за лемење на местото на лемење. Затоплете го местото за лемење и залемете. Лемот мора да се стопи со делување на температурата на делот што се обработува.
Доколку е потребно, откако ќе се излади местото на лемење, отстранете го течното средство.

##

Поставете ја рефлекторската млазница (9). Изберете го дијаметарот на цевката за смалување (13) за да се совпаѓа со делот што се обработува. Загрејте ја цевката за собирање рамномерно додека не се прилепи на делот што се обработува.