# Bezbednosne napomene

Pročitajte sva upozorenja i uputstva. Propusti u poštovanju napomena za sigurnost i uputstava mogu da prouzrokuju električni udar, požar i/ili teške povrede.

Čuvajte sva upozorenja i uputstva za budućnost.

- Nije predviđeno da ovaj ventilator za vreli vazduh koriste deca ili lica sa ograničenim fizičkim, senzoričkim i mentalnim sposobnostima ili nedovoljnim iskustvom i znanjem. Ovaj ventilator za vreli vazduh mogu da koriste deca od 8 godina i lica sa ograničenim fizičkim, senzoričkim ili mentalnim sposobnostima ili lica sa nedostatkom iskustva i znanja, ukoliko ih nadzire lice koje je odgovorno za njihovu bezbednost ili ako ih ono uputi u bezbedan rad sa ventilatorom za vreli vazduh i ako razumeju s time povezane opasnosti. U suprotnom postoji opasnost od pogrešnog rukovanja i povreda.

- Prilikom korišćenja, čišćenja i održavanja nadzirite decu. Time se obezbeđuje da se deca ne igraju ventilatorom za vreli vazduh.

- Pažljivo rukujte ventilacionom grejalicom. Ventilaciona grejalica stvara veliku toplotu, koja izaziva povećanu opasnost od požara i eksplozije.

- Budite posebno obazrivi, kada ste u blizini zapaljivih materijala. Vrela vazdušna struja odnosno vrela mlaznica mogu da zapale prašinu ili gas.

- Ne radite sa ventilacionom grejalicom u okolini ugroženoj eksplozijom.

- Vrelu vazdušnu struju nemojte duže vreme usmeravati na jedno isto mesto. Lako zapaljivi gasovi mogu nastati npr. prilikom obrade plastike, boja, lakova ili sličnih materijala.

- Imajte na umu, da se toplota usmerava ka poklopljenim, zapaljivim materijalima i da ih može zapaliti.

- Posle upotrebe, pažljivo odložite ventilacionu grejalicu na skladišnu površinu i ostavite je da se potpuno ohladi, pre nego što je spakujete. Vrela mlaznica može načiniti ozlede.

- Ne ostavljajte uključenu ventilacionu grejalicu bez nadzora.

- Nekorišćenu ventilacionu grejalicu čuvajte van domašaja dece. Ne dopustite da ventilacionu grejalicu koriste osobe koje sa njom nisu upoznate ili koje nisu pročitale ova uputstva. Ventilacione grejalice su opasne ako ih koriste neiskusne osobe.

- Ventilaciona grejalica ne sme da bude izložena kiši ili vlazi. Prodor vode u ventilacionu grejalicu povećava rizik od električnog udara.

- Nemojte zloupotrebljavati kabl, kako biste nosili ventilacionu grejalicu, okačili je ili izvukli utikač iz utičnice. Držite kabl dalje od vreline ili ulja. Oštećeni ili uvrnuti kablovi povećavaju opasnost od električnog udara.

- Nosite uvek zaštitne naočare. Zaštitne naočare umanjuju rizik od povreda.

- Izvucite utikač iz utičnice pre nego što podesite uređaj, zamenite pribor ili odložite ventilacionu grejalicu. Ova mera opreza sprečava nenamerno pokretanje ventilacione grejalice.

- Pre svake upotrebe prekontrolišite ventilacionu grejalicu, kabl i utikač. Nemojte da koristite ventilacionu grejalicu, ukoliko primetite oštećenja. Nemojte samostalno da otvarate ventilacionu grejalicu i prepustite isključivo stručnom osoblju da vrši popravke i isključivo sa originalnim rezervnim delovima. Oštećena ventilaciona grejalica, kablovi i utikači povećavaju opasnost od električnog udara.

Dobro provetrite svoje radno mesto. Gasovi i isparenja koja nastaju tokom rada, često su štetni po zdravlje.

- Nosite zaštitne rukavice i ne dodirujte vrelu mlaznicu. Postoji opasnost od nastanka opekotina.

- Vrelu vazdušnu struju ne usmeravajte na ljude i životinje.

- Ne upotrebljavajte ventilacionu grejalicu za sušenje kose. Vazdušna struja koja izlazi je značajno vrelija od fena.

- Vodite računa da strana tela ne dospeju u ventilacionu grejalicu.

- Rastojanje mlaznice do komada za obradu se obračunava prema materijalu koji se obrađuje (metal, plastika itd) i planiranog načina obrade. Uvek prvo napravite test po pitanju količine vazduha i temperature.

- Ukoliko se rad sa ventilacionom grejalicom ne može iz‌beći u vlažnoj sredini, koristite zaštitni uređaj diferencijalne struje. Upotreba zaštitnog uređaja diferencijalne struje pri kvaru smanjuje rizik od električnog udara.

- Nemojte koristiti ventilacionu grejalicu sa oštećenim kablom. Nemojte dodirivati oštećeni kabl i izvucite mrežni utikač ako je kabl za vreme rada oštećen. Oštećeni kablovi povećavaju rizik od strujnog udara.