# Drošības noteikumi

Izlasiet drošības noteikumus un norādījumus lietošanai. Drošības noteikumu un norādījumu neievērošana var izraisīt aizdegšanos un būt par cēloni elektriskajam triecienam vai nopietnam savainojumam.

Pēc izlasīšanas uzglabājiet šos noteikumus turpmākai izmantošanai.

- Šis karstā gaisa pūtējs nav paredzēts, lai to lietotu bērni un personas ar ierobežotām fiziskajām, sensorajām vai garīgajām spējām vai ar nepietiekošu pieredzi un zināšanām. Šo karstā gaisa pūtēju var lietot bērni no 8 gadu vecuma un personas ar ierobežotām fiziskajām, sensorajām vai garīgajām spējām, kā arī personas ar nepietiekošu pieredzi un zināšanām pie nosacījuma, ka darbs notiek par viņu drošību atbildīgas personas uzraudzībā vai arī šī persona sniedz norādījumus par drošu apiešanos ar karstā gaisa pūtēju un informē par briesmām, kas saistītas ar tā lietošanu. Pretējā gadījumā pastāv savainošanās briesmas izstrādājuma nepareizas lietošanas dēļ.

- Karstā gaisa ģeneratora lietošanas, tīrīšanas un apkalpošanas laikā uzraugiet bērnus. Tas ļaus nodrošināt, lai bērni nerotaļātos ar karstā gaisa ģeneratoru.

- Apejieties rūpīgi ar karstā gaisa pūtēju. Karstā gaisa pūtējs stipri sakarst, kas rada paaugstinātu aizdegšanās risku un sprādzienbīstamību.

- Ievērojiet īpašu piesardzību, strādājot viegli degošu materiālu tuvumā. Karstā gaisa plūsma un karstā sprausla var izraisīt putekļu vai gāzu aizdegšanos.

- Nestrādājiet ar karstā gaisa pūtēju vietās ar paaugstinātu sprādzienbīstamību.

- Ilgstoši nevirziet karstā gaisa plūsmu uz vienu un to pašu vietu. Viegli uzliesmojošas gāzes var izdalīties, piemēram, apstrādājot plastmasas, krāsas, lakas un citus līdzīgus materiālus.

- Ņemiet vērā, ka siltums var tikt novadīts arī uz nosegtiem viegli degošajiem materiāliem un izraisīt to aizdegšanos.

- Pēc lietošanas stabili novietojiet karstā gaisa pūtēju un pirms iesaiņošanas ļaujiet tam pilnībā atdzist, stāvot uz balstvirsmām. Instrumenta karstā sprausla var radīt bojājumus.

- Neatstājiet ieslēgtu karstā gaisa pūtēju bez uzraudzības.

- Kamēr karstā gaisa pūtējs netiek lietots, glabājiet to bērniem nepieejamā vietā. Neļaujiet karstā gaisa pūtēju lietot personām, kas nav iepazinušās ar tā lietošanu vai arī nav izlasījušas šos norādījumus. Ja karstā gaisa pūtēju lietot nekompetentas personas, tas var apdraudēt cilvēku veselību.

- Sargiet karstā gaisa pūtēju no lietus un mitruma. Mitrumam iekļūstot karstā gaisa pūtējā, palielinās elektriskās strāvas trieciena risks.

- Nepārnēsājiet un nekariniet karstā gaisa pūtēju aiz kabeļa, nevelciet kabeli, lai izvilktu kontaktdakšu no kontaktligzdas. Sargājiet kabeli no karstuma un eļļas. Ja kabelis ir bojāts vai samezglojies, palielinās elektrotrieciena risks.

- Vienmēr nēsājiet aizsargbrilles. Aizsargbrilles ļauj samazināt savainošanās risku.

- Izvelciet kontaktdakšu no elektrotīkla kontaktligzdas pirms elektroinstrumenta regulēšanas, piederumu nomaiņas vai novietošanas. Šis drošības pasākums ļaus novērst elektroinstrumenta patvaļīgu ieslēgšanos.

- Pirms lietošanas vienmēr pārbaudiet karstā gaisa pūtēju, kabeli un kontaktdakšu. Ja konstatējat bojājumus, nelietojiet karstā gaisa pūtēju. Neatveriet karstā gaisa pūtēju saviem spēkiem, bet nodrošiniet, lai tā remontu veiktu kva‌lificēts speciālists, nomaiņai izman‌tojot oriģinālās rezerves daļas. Ja karstā gaisa pūtējs, kabelis un spraudnis ir bojāts, palielinās elektriskās strāvas trieciena risks.

Labi vēdiniet savu darba vietu. Darba laikā nereti veidojas gāzes un tveiki, kas bieži vien ir kaitīgi veselībai.

- Nēsājiet aizsargcimdus un nepieskarieties karstajai sprauslai. Tā var radīt apdegumus.

- Nevērsiet karstā gaisa plūsmu uz cilvēkiem vai mājdzīvniekiem.

- Nelietojiet karstā gaisa pūtēju kā matu žāvētāju. Instruments veido gaisa plūsmu, kas ir ievērojami karstāka par matu žāvētāja veidoto gaisa plūsmu.

- Raugiet, lai karstā gaisa pūtējā nenonāktu svešķermeņi.

- Attālumam starp sprauslu un apstrādājamo priekšmetu jāatbilst apstrādājamā materiāla (metāla, plastmasas u.c.) īpašībām un paredzētajam apstrādes veidam. Vienmēr vispirms veiciet apstrādes mēģinājumu attiecībā uz gaisa plūsmu un temperatūru.

- Ja karstā gaisa pūtēju tomēr ir nepieciešams lietot vietās ar paaugstinātu mitrumu, lietojiet tā pievienošanai noplūdes strāvas aizsarg‌releju. Lietojot noplūdes strāvas aizsargreleju, samazinās elektriskā trieciena saņemšanas risks.

- Nelietojiet karstā gaisa pūtēju, ja tā kabelis ir bojāts. Ja darba laikā tiek bojāts elektrokabelis, nepieskarieties tam, bet iz‌vel‌ciet kabeļa kontaktdakšu no elektrotīkla kontaktligzdas. Ja elektrokabelis ir bojāts, pieaug risks saņemt elektrisko triecienu.