# Παραδείγματα εργασίας (βλέπε εικόνες A–G)

Οι απεικονίσεις βρίσκονται στις σελίδες με τα γραφικά.

Η απόσταση του ακροφυσίου από το επεξεργαζόμενο κομμάτι εξαρτάται από το επεξεργαζόμενο υλικό (μέταλλο, συνθετικό υλικό κλπ.) και από τον τρόπο επεξεργασίας.

Η ιδανική θερμοκρασία για την εκάστοτε εφαρμογή μπορεί να εξακριβωθεί με δοκιμή στην πράξη.

Κάνετε πάντοτε πρώτα μια δοκιμή σχετικά με την ποσότητα του αέρα και τη θερμοκρασία. Αρχίστε με μια μεγαλύτερη απόσταση και μια χαμηλότερη βαθμίδα ισχύος. Προσαρμόστε μετά την απόσταση και τη βαθμίδα ισχύος σύμφωνα με τις ανάγκες.

Όταν δεν είστε σίγουροι για το υλικό που επεξεργάζεστε ή για το αποτέλεσμα της χρήσης του θερμού αέρα πάνω στο υλικό, τότε δοκιμάστε το αποτέλεσμα σε μια καλυμμένη θέση.

Σε όλα τα παραδείγματα εργασίας, εκτός «Αφαίρεση βερνικιού από τα πλαίσια των παραθύρων», μπορείτε να εργαστείτε χωρίς εξαρτήματα. Όμως, η χρήση των προ‌τεινό‌μενων εξαρτημάτων απλοποιεί την εργασία και αυξάνει σημαντικά την ποιότητα των αποτελεσμάτων.

Για αυτό το πιστόλι θερμού αέρα μπορείτε να χρησιμοποιήσετε όλα τα ακροφύσια, που είναι στη Bosch διαθέσιμα ως εξαρτήματα.

- Προσοχή κατά την αλλαγή ακροφυσίου! Μην αγγίξετε το καυτό ακροφύσιο. Αφήστε το πιστόλι θερμού αέρα να κρυώσει και φοράτε κατά την αλλαγή προστατευτικά γάντια. Μπορεί να καείτε στο ακροφύσιο.

Για τη γρήγορη ψύξη μπορείτε επίσης να λειτουργήσετε το πιστόλι θερμού αέρα για λίγο χρόνο με τη χαμηλότερη ρυθμιζόμενη θερμοκρασία.

##

Τοποθετήστε το ακροφύσιο επιφανειών (6). Μαλακώστε το βερνίκι για λίγο με θερμό αέρα και αφαιρέστε το με μια καθαρή σπάτουλα. Η παρατεταμένη έκλυση θερμότητας καίει το βερνίκι και δυσκολεύει την αφαίρεσή του.

Πολλές κόλλες μαλακώνουν με τη θερμότητα. Θερμαίνοντας την κόλλα, μπορείτε να διαχωρίσετε τις συνδέσεις ή να αφαιρέσετε την πλεονάζουσα κόλλα.

##

- Χρησιμοποιείτε οπωσδήποτε το ακροφύσιο προστασίας γυαλιού (7). Υπάρχει κίνδυνος θραύσης γυαλιού.

Από επιφάνειες με προφίλ πρέπει να ανασηκώνετε το βερνίκι με μια κατάλληλη σπά‌τουλα και ακολούθως να βουρτσίζετε με μια μαλακή βούρτσα.

##

- Πριν τη θέρμανση ελέγξτε, εάν πραγματικά πρόκειται για έναν σωλήνα νερού. Συχνά οι σωλήνες νερού δε δια‌φέ‌ρουν εξωτερικά από τους αγωγούς αερίου. Δεν επιτρέπεται σε καμιά περίπτωση το ζέσταμα αγωγών αερίου.

Τοποθετήστε το γωνιακό ακροφύσιο (8). Θερμαίνετε τις παγωμένες περιοχές κατά προτίμηση από την έξοδο προς την είσοδο.

Προσέχετε ιδιαίτερα, όταν θερμαίνετε πλα‌στι‌κούς σωλήνες ή συνδέσεις μεταξύ σωλήνων για να αποφύγετε ενδεχόμενες ζημιές.

##

Τοποθετήστε το ακροφύσιο ανάκλασης (9). Γεμίστε τους πλαστικούς σωλήνες με άμμο και κλείστε τους και στις δύο πλευρές, για να αποφύγετε το τσάκισμα του σωλήνα. Θερμάνετε τον σωλήνα προσεκτικά και ομοιόμορφα με μια πλάγια πέρα δώθε κίνηση.

##

Τοποθετήστε το συστολικό ακροφύσιο (12) και το πέλμα συγκόλλησης (11). Τα προς συγκόλληση επεξεργαζόμενα κομμάτια και το σύρμα συγκόλλησης (10) να είναι από το ίδιο υλικό (π.χ. και τα δύο PVC). Η ραφή πρέπει να είναι καθαρή και χωρίς λάδια ή λίπη.

Ζεστάνετε προσεκτικά τη θέση συγκόλλησης μέχρι να αποκτήσει μορφή ζύμης. Να έχετε υπόψη σας, ότι η περιοχή θερμοκρασία μεταξύ ζυμοειδούς και υγρής κατάστασης ενός πλα‌στι‌κού υλικού είναι ελάχιστη.

Οδηγήστε το σύρμα συγκόλλησης (10) και αφήστε το να περάσει μέσα στη σχισμή, έτσι ώστε να δημιουργηθεί μια ομοιόμορφη ραφή.

##

Για σημειακές συγκολλήσεις τοποθετήστε το συστολικό ακροφύσιο (12), για τη συγκόλληση σωλήνων το ακροφύσιο ανάκλασης (9).

Σε περίπτωση που χρησιμοποιείτε καλάι χωρίς συλλίπασμα, τότε να επαλείψετε τη θέση συγκόλλησης με λίπος ή πάστα συγκόλλησης. Θερμάνετε το σημείο συγκόλλησης και ακουμπήστε τώρα το καλάι. Το καλάι πρέπει να λιώσει από τη θερμοκρασία του υπό κατεργασία τεμαχίου.
Αν χρειαστεί, καθαρίστε την θέση συγκόλλησης από το περίσσιο συλλίπασμα.

##

Τοποθετήστε το ακροφύσιο ανάκλασης (9). Επιλέξτε τη διάμετρο του θερμοσυρρικνούμενου σωλήνα (13) ανάλογα με το επεξεργαζόμενο κομμάτι. Θερμάνετε τον θερμοσυρρικνούμενο σωλήνα ομοιόμορφα, μέχρι να ακουμπά σφιχτά πάνω στο επεξεργαζόμενο κομμάτι.