# Turvallisuusohjeet

Lue kaikki turvallisuus- ja käyttöohjeet. Turvallisuus- ja käyttöohjeiden noudattamatta jättäminen voi johtaa sähköiskuun, tulipaloon ja/tai vakavaan loukkaantumiseen.

Säilytä kaikki turvallisuusohjeet ja ohjetiedot tulevaa käyttöä varten.

- Tätä kuumailmapuhallinta ei ole tarkoitettu lasten eikä fyysisiltä, aistillisilta tai henkisiltä kyvyiltään rajoitteellisten tai puutteellisen kokemuksen tai tietämyksen omaavien ihmisten käyttöön. Vähintään 8-vuotiaat lapset sekä fyysisiltä, aistillisilta tai henkisiltä kyvyiltään rajoitteelliset tai puutteellisen kokemuksen tai tietämyksen omaavat henkilöt saavat käyttää tätä kuumailmapuhallinta heidän turvallisuudestaan vastaavan henkilön valvonnassa ja opastuksella. Tämän ohjeen laiminlyönti saattaa johtaa käyttövirheisiin ja tapaturmiin.

- Valvo lapsia laitteen käytön, puhdistuksen ja huollon aikana. Näin saat varmistettua, etteivät lapset leiki kuumailmapuhaltimen kanssa.

- Käsittele kuumailmapuhallinta huolellisesti ohjeiden mukaan. Kuumailmapuhallin kuumenee voimakkaasti käytön yhteydessä, mikä suurentaa palo- ja räjähdysvaaraa.

- Noudata erityistä varovaisuutta, kun työskentelet palonarkojen materiaalien lähellä. Kuuma ilmavirta tai kuuma suutin voi sytyttää pölyn tai kaasun.

- Älä työskentele kuumailmapuhaltimen kanssa räjähdysvaarallisessa ympäristössä.

- Älä puhalla kuumaa ilmaa liian kauan samaan kohtaan. Helposti syttyviä kaasuja voi syntyä esimerkiksi muovien, maalien, lakkojen ja muiden vastaavien materiaalien työstössä.

- Muista, että lämpö voi johtua piilossa oleviin palonarkoihin materiaaleihin ja sytyttää ne.

- Aseta kuumailmapuhallin käytön jälkeen tukevasti työtason päälle ja anna sen jäähtyä täydellisesti, ennen kuin pakkaat sen säilytyslaatikkoon. Kuuma suutin voi aiheuttaa vaurioita.

- Älä anna kuumailmapuhaltimen olla päällä ilman valvontaa.

- Säilytä kuumailmapuhallinta sellaisessa paikassa, jossa se on poissa lasten ulottuvilta. Älä anna sellaisten ihmisten käyttää kuumailmapuhallinta, jotka eivät osaa käyttää sitä oikein tai jotka eivät ole lukeneet näitä ohjeita. Kuumailmapuhaltimet ovat vaarallisia, jos niitä käyttävät kokemattomat henkilöt.

- Älä altista kuumailmapuhallinta sateelle tai kosteudelle. Veden pääsy kuumailmapuhaltimen sisään aiheuttaa sähköiskuvaaran.

- Sähköjohtoa ei saa käyttää kuumailmapuhaltimen kantamiseen, ripustamiseen tai pistotulpan irrottamiseen pistorasiasta vetämällä sähköjohdosta. Pidä altista sähköjohtoa kuumuudelle tai öljylle. Vahingoittuneet tai sotkeutuneet sähköjohdot lisäävät sähköiskuvaaraa.

- Käytä aina suojalaseja. Suojalasit vähentävät loukkaantumisvaaraa.

- Irrota pistotulppa pistorasiasta, ennen kuin säädät laitetta, vaihdat tarvikkeita tai asetat kuumailmapuhaltimen syrjään. Tämä varotoimenpide estää kuumailmapuhaltimen tahattoman käynnistymisen.

- Tarkasta kuumailmapuhallin, sähköjohto ja pistotulppa ennen jokaista käyttökertaa. Älä käytä kuumailmapuhallinta, jos siinä on vaurioita. Älä avaa kuumailmapuhallinta itse, vaan anna sen korjaustyö vain valtuutetun sähköasentajan tehtäväksi, joka käyttää huollossa vain alkuperäisiä varaosia. Vialliset kuumailmapuhaltimet, sähköjohdot ja pistotulpat aiheuttavat sähköiskuvaaran.

Tuuleta työpiste tehokkaasti. Työssä syntyvät kaasut ja höyryt ovat usein terveydelle haitallisia.

- Käytä suojakäsineitä. Älä kosketa kuumaa suutinta. Palovammavaara.

- Älä suuntaa kuumaa ilmavirtaa ihmisiin tai eläimiin.

- Älä käytä kuumailmapuhallinta hiustenkuivaajana. Sähkötyökalu puhaltaa huomattavasti kuumempaa ilmaa kuin hiustenkuivaaja.

- Varmista, ettei kuumailmapuhaltimeen voi päästä epäpuhtauksia.

- Suuttimen ja työkappaleen etäisyys toisistaan riippuu työstettävästä materiaalista (metalli, muovi, yms.) ja käyttötavasta. Tee aina ensin ilmamäärän ja lämpötilan testaus.

- Käytä vikavirtasuojakytkintä, jos kuumailmapuhallinta on välttämätöntä käyttää kosteassa ympäristössä. Vikavirtasuojakytkimen käyttö vähentää sähköiskuvaaraa.

- Älä missään tapauksessa käytä kuumailmapuhallinta, jos sen sähköjohto on vioittunut. Älä kosketa vaurioitunutta sähköjohtoa ja irrota pistotulppa pistorasiasta, jos sähköjohto vaurioituu työn aikana. Viallinen sähköjohto aiheuttaa sähköiskuvaaran.